Kongeørn  Kongeørnen ("Aquila chrysaetos") er en rovfugl, der findes i store dele af den nordlige halvkugle inklusiv dele af Nordafrika. Med sit vingefang på op til 227 centimeter hører den til blandt de største af alle rovfugle. Den er dog lidt mindre end havørnen, hvorfra den i silhuet bl.a. kan kendes på sin længere hale og mindre hoved.  Arten jager normalt tæt på jorden, hvor den skræmmer sit bytte op. Byttet er fugle, især gæs, men også kaniner, harer, egern og ådsler indgår i menuen, hvis muligheden byder sig.  Efter at have været forsvundet fra Danmark i mindst 150 år, er kongeørnen siden 1999 igen begyndt at yngle i Danmark. Det første par ynglede i området nær Lille Vildmose i Jylland. Antallet af ynglende par er siden øget til 3 (Pr. 2013) og der er i perioden +45 66 66 66 66 i alt opfostret 27 flyvedygtige unger i landet.